Diari Oficial de la Generalitat Valenciana


Sumari del DOGV 9798, del 28-02-2024 (2024/1649)

RESOLUCIÓ de 22 de febrer de 2024, de la Presidència de l'IVACE, per la qual es modifica la Resolució de 29 de novembre de 2021, de la Presidència de l'IVACE, per la qual es realitza la convocatòria d'expressions d'interés per a l'execució de diversos programes d'incentius lligats a l'autoconsum amb fonts d'energia renovable, en l'Administració de la Generalitat Valenciana, en el marc del Pla de recuperació, transformació i resiliència europeu.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9798

Data del DOGV
:   28-02-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/1649


Data del document
:   22-02-2024

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * Institut Valencià de Competitivitat Empresarial

RESOLUCIÓ de 22 de febrer de 2024, de la Presidència de l'IVACE, per la qual es modifica la Resolució de 29 de novembre de 2021, de la Presidència de l'IVACE, per la qual es realitza la convocatòria d'expressions d'interés per a l'execució de diversos programes d'incentius lligats a l'autoconsum amb fonts d'energia renovable, en l'Administració de la Generalitat Valenciana, en el marc del Pla de recuperació, transformació i resiliència europeu. [2024/1649]  
  
   
En data 28 de desembre de 2023, es publica el Reial decret 1178/2023, de 27 de desembre, pel qual es modifica la normativa reguladora i s'adapten al marc europeu d'ajudes d'estat determinats programes d'ajudes de rehabilitació energètica i energies renovables del Pla de recuperació, transformació i resiliència.  
L'esmentat Reial decret 1178/2023 modifica el Reial decret 477/2021, de 29 de juny, pel qual s'aprova la concessió directa a les comunitats autònomes i a les ciutats de Ceuta i Melilla d'ajudes per a l'execució de diversos programes d'incentius lligats a l'autoconsum i a l'emmagatzematge, amb fonts d'energia renovable, així com a la implantació de sistemes tèrmics renovables en el sector residencial en el marc del Pla de recuperació, transformació i resiliència, normativa que constituïx les bases reguladores de la convocatòria d'ajudes aprovada per Resolució de 29 de setembre de 2021, del president de l'Institut Valencià de Competitivitat Empresarial (IVACE). Per esta raó, es considera necessària la incorporació de les modificacions a la convocatòria.   
  
Per això, en virtut del que es disposa en l'article 160.4 de la Llei 1/2015, de 6 de febrer, de la Generalitat, d'hisenda pública del sector públic instrumental i de subvencions, i en l'article 4 del Reglament d'organització i funcionament de l'Institut Valencià de Competitivitat Empresarial (IVACE), aprovat per Decret 4/2013, de 4 de gener del Consell, resolc:  
  
Article únic. Modificació de la Resolució de 29 de novembre de 2021, de la Presidència de l'IVACE, per la qual es realitza la convocatòria d'expressions d'interés per a l'execució de diversos programes d'incentius lligats a l'autoconsum amb fonts d'energia renovable, en l'Administració de la Generalitat Valenciana, en el marc del Pla de recuperació, transformació i resiliència europeu.  
U. Es modifica l'article 2.3, que queda redactat de la manera següent:  
«3. Durant la vigència del programa, establida segons el Reial decret 477/2021, de 29 de juny, es podrà incrementar el pressupost destinat a esta convocatòria a conseqüència d'una ampliació d'este, tal com s'establix en l'article 10.3 d'esta disposició.»  
  
Dos. Es modifica l'article 3.3, que queda redactat de la manera següent:  
«3. Només s'admetran actuacions iniciades amb posterioritat a la publicació en el Boletín Oficial del Estado del Reial decret 477/2021, de 29 de juny, és a dir, a partir de l'1 de juliol de 2021, i que disposen de la publicació dels plecs de licitació per a la contractació de la respectiva actuació en data anterior a la finalització del termini de vigència del programa prevista en l'article 4 del Reial decret 477/2021, de 29 de juny.»  
  
  
Tres. Es modifica l'apartat 2.2.d de l'article 10, que queda redactat de la manera següent:  
«d) Justificació del compliment pel projecte del principi de no causar dany significatiu (principi do not significant harm-DNSH) a cap dels objectius mediambientals establits en el Reglament (UE) 2020/852, del Parlament Europeu i del Consell, de 18 de juny de 2020, relatiu a l'establiment d'un marc per a facilitar les inversions sostenibles, i pel qual es modifica el Reglament (UE) 2019/2088. El sol·licitant podrà acreditar-ho mitjançant l'ompliment del qüestionari d'autoavaluació del compliment del principi esmentat o bé mitjançant la presentació de la declaració responsable, segons els models disponibles en www.ivace.es.»  
Quatre. Es modifica l'apartat 2.2.f de l'article 10, que queda redactat de la manera següent:  
«f) Per a les actuacions que superen els 100 kW de potència nominal, l'acreditació correcta del compliment de la valorització del 70 % dels residus de construcció i demolició generats en les obres civils realitzades, en cas que n'hi haja, mitjançant la presentació d'una memòria resum en què es reculla la quantitat total de residu generat, classificat per codis LER, i els certificats dels gestors de destinació, en què s'indique el percentatge de valorització assolit. Els residus perillosos no valoritzables no es tindran en compte per a la consecució d'este objectiu.»  
  
  
Cinc. Es modifica l'apartat 3.c.v de l'article 14, que queda redactat de la manera següent:  
«v. Per a les actuacions que superen els 100 kW de potència nominal, declaració responsable que reflectisca o confirme, per a l'actuació finalment duta a terme, el que se sol·licita en els articles 10.2.2.d i f en relació amb el compliment del principi de no causar dany significatiu i de l'acreditació de la valorització dels residus. Per a les actuacions menors o iguals a 100 kW, declaració responsable del compliment del principi de no causar dany significatiu en l'actuació finalment duta a terme.»  
  
  
Disposició final única  
  
Esta resolució entrarà en vigor l'endemà de la publicació de l'extracte d'esta en el Diari Oficial de la Generalitat Valenciana (DOGV).  
  
  
Contra esta resolució, que posa fi a la via administrativa, s'hi podrà interposar, en el termini d'un mes, un recurs potestatiu de reposició davant de la presidenta de l'IVACE, de conformitat amb el que s'establix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, en el termini de dos mesos, un recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjuí que puga interposar-se qualsevol altre recurs que es considere oportú.  
  
València, 22 de febrer de 2024. La presidenta de l'IVACE: Nuria Montes de Diego.